SUID-AFRIKAANSE RADIOLIGA NUUS SONDAG 09 OKTOBER 2016 


Goeiemêre en welkom by die weeklikse nuusuitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om 08:15 en 08:30 plaaslike tyd onderskeidelik uit op HF sowel as op 
verskeie BHEF- en UHF-herhalers. Hierdie uitsendings word ook via Echolink 
herlei deur ZSOJPL. 


'n Oudio opname sowel as `n teks weergawe kan van die Liga se webblad, 
www.sarl.org.za,afgelaai word, en jy kan ook daar inteken om nuwe bulletins 
per €-posteontvang. 


IN DIE NUUS VANDAG 
TRANS ATLANTIESE BHF REKORD AAN SKERWE 


OKOSA BEGIN MET KONSULTASIE VIR GOEDKEURING VAN RADIO 
TOERUSTING 


FAK Mike Bosch, ZS2FM het vroeer in die week berig dat hy om 04:09 SAT op 5 
Oktober 2016 `n epos van Pieter Jacobs, V51PJ, ontvang het met die Wonderlike 
nuus dat die BHF 'Trans atlantiese kommunikasie brug uiteindelik oor gesteek 
is. In die epos noem Pieter dat hy en Marcos, PY1MHZ, om 20:38 en 00:25 
onderskeidelik seine van die teenoorgestelde stasies ontvang en gedekodeer het 
deur middel van die ORAG64 sagteware op 144,250 MHZ. Pieter se sein is deur 
Marcos ontvang teen -37db om 20:38 terwyl Marcos se sein ontvang is by Pieter 
se stasie teen -36db om 00:25. 


Pieter, V51PJ, in Rosh Pinah, beskik oor 2 x 138 element rigstraler antennes 
en 1000 watt uitsetkrag terwyl Marcos, PY1MHZ, gebruik maak van `n 43 
element rigstraler en voor versterker. Heelwat pogings is reeds aangewend om 
die Atlantiese Osean met BHF oor te steek maar tot nou was niemand nog 
suksesvol nie. Behalwe vir die Wonderlike nuus dat die Atlantiese osean grens 
nou oorgesteek is, is daar ook die klein sakie van 'n nuwe 6000km rekord vir 
144mHZ 


EE Teen Vrydagaand ontvang die SARL nuus span toe die volgende van Den- 
nis Green ZS4BS. Die oorbrugging van die Atlantiese osean vroeer die week 
blyk `n vals alarm te wees. Die twee stasies, Marcos, PY1MHZ, in Brasilie en 
Pieter Jacobs, V51PJ, in Namibie se prestasie is ongelukkig deur 'n gogga in 
die sagtware gefnuik en die hele oefening sover was dus tevergeefs. 


Soos reeds berig is die seine, wat inderdaad baie swak was, ontsyfer deur die 
ORAG64 sagteware maar dit wil nou voorkom asof die sagteware nog in die on- 
twikkelingsfase is en dat die insluiting van beide reopseine tot gevolg kon he 
dat die sagtware die inligting vals kon dekodeer. Skermgrepe van die protocol 
wat gebruik is, en wat gelewer is as dokumentere bewys dat die kontak wel 


plaasgevind het maar volgens Joe Taylor, K1JT, die leier van die ontwikkel- 
ingspan van die sagteware blyk dit dat `n prototipe van die protokol gebruik 
is. By nadere ondersoek het dit geblyk dat dit die dekodering verkeerdelik kon 
beinvloed. 


Geen gemene spel word egter vermoed nie en dit is baie duidelik dat die twee 
manne wat die aanspraak gemaak het onder geen omstandighede enigiemand 
onder `n vals indruk wou bring nie. 'Taylor het aan die ARRL bevestig dat 
dit `n fout in die sagteware is en dat dit `n eerlike fout was. Hoewel dit baie 
ongelukkig is laat dit steeds die deur wawyd oop vir verdere eksperimente. Om 
`n BHF @SO oor so lang afstand te bewerkstellig is uiters uitdagend en moet 
nog volbring word. Die “Irish Radio Transmitters Society” het die Brendan 
toekening daar gestel om juis so 'n eerste trans atlantiese kontak te beloon. In 
2015 was daar egter ook so vals alarm toe daar aanspraak gemaak is op 'n 2 
meter kontak tussen Newfoundland en Ierland. Hierdie kontak is egter deur die 
Internasionale ruimtestasie gekaats toe dié op die half pad merk tussen die twee 
punte was. 


Die WSJT sagteware bondel bevat verskillende digitale modusse wat ontwerp is 
om uiters lae sein tot geraas verhoudings te kan hanteer. Hierdie sluit in JT65, 
JT9 en WSPR. Die ORA64 modus is ontwikkel deur Nico Palermo, IVANWYV, in 
samewerking met Joe Taylor, K1JT. Die sagteware maak gebruik van WSJT-X 
kodering wat op verskeie vlakke kan dekodeer en wat ook kommunikasie teen 
reeds voltooide @SO s kan vergelyk om `n ooreenkoms tussen die inligting wat 
ontvang is te kan opspoor. 


Pieter en Marcos het geweldig baie bele in hul soeke om hierdie kontak `n moont- 
likheid te maak en dit bly steeds `n projek in wording. Pieter, V51PJ, het gese 
dat die toestande voortdurend verander en dat hulle steeds probeer. 


EK Teen 20 September het OKOSA `n besprekings dokument vrygestel rak- 
ende die goedkeuring, en uiteindelike vrystelling van sekere radio toerusting. 
Belanghebendes word uitgenooi om teen 2 Desember 2016 skriftelike voorleg- 
gings te maak aan OKOSA ten opsigte van die dokument. 


Hierdie goedkeuring al dan nie van radio toerusting dra groot gewig by radio 
amateurs en is as sulks reeds geruime tyd op die agenda vir die SARL/ OKOSA 
vergaderings. 


Ongeveer twee jaar gelede het die SARL OKOSA deur middel van `n dokument 
versoek dat amateurradio toerusting, insluitend tuis geboude toerusting nie aan 
die goedkeurings proses, wat op 26 Augustus 2013 gepromulgeer is en vereis dat 
alle radio toerusting goed gekeur moet word, onderwerp word nie. 


OKOSA sal volgens die besprekings dokument wat laasweek gepubliseer is die 
oorspronklike voorstelle heroorweeg. Die SARL sal ook voorlopige gesprekke 
voer met OKOSA tydens die eerskomende SARL OKOSA vergadering wat op 
17 Oktober 2016 sal plaasvind. Die Staatskoerant is beskikbaar op OKOSA se 
webblad www.icasa.org.za. Radio amateurs word versoek om insette te lewer 


aan die regulatoriese werkgroep deur epos te stuur aan sarlregwg@sarl.org.za 
teen 31 Oktober 2016. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte son aktiwiteits vlak laag gaan 
bly. Daar is bykans geen kans vir ernstige sonfakkels nie. 


Diegene wat hulle eie frekwensie voorspellings wil doen, kan `n verwagte effek- 
tiewe sonvlektelling van 25 vir die week gebruik. 


Amateurs kan goeie openinge op die 15 tot 20m bande verwag. Daar is selfs `n 
moontlikheid van 10m openinge op Noord-Suid son verligte paaie. 


Besoek gerus die webtuiste spaceweather.sansa.org.za vir meer inligting. 
En nou ons dagboek van gebeure vir die volgende paar weke 


Vandag 9 Oktober - AWA Valve SO geselligheid 9 Oktober - SARL Jeug 
Net 14 - 16 Oktober - Jamboree On The Air 15 Oktober - CO HouKoers 20 
Oktober Radio Amateur Eksamen 29 - 30 Oktober - CO WW DX SSB wedstryd 
5 November - RaDAR uitdaging 


Ons sluit vandag se nuus met, `n kort opsomming van ons hoofberig 


Na die aanvanklikke opwinding van `n twee rigting kontak oor die Atlantiese 
oseaan tussen Suid Afrika en Brasilie het ons Vrydag verneem dat hierdie kontak 
heel waarskynlik nie werklik plaas gevind het nie en dat die kontak heel moontlik 
deur `n gogga in die @RA 64 sagteware gedoem is. 


Pieter Jacobs, V51PJ, en Marcos PY1MHZ het aanvanklik gedink dat hulle 
suksesvol was in hul poging om 'n transatlantiese kontak oor ongeveer 6GOOOkm 
te maak op 5 Oktober 2016. Beide Pieter en Marcos hou egter vol dat hul sal 
aanhou probeer en dat weens veranderende toestande dit net 'n kwessie van tyd 
is voor hierdie droom bewaar word en die transatlantiese BHF brug oorgesteek 
gaan word. 


Dit bring ons aan die einde van hierdie bulletin. 


** Die Suid-Afrikaanse Radio liga se nuusdiens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radio liga webtuiste onder die “news inbox” skakel nie later as die 
Donderdag wat die bulletin datum vooraf gaan nie. 


Luister elke Sondagoggend om 10:00 plaaslike tyd na “Amateur Radio Today”. 
Daar is herleiding op 7 082 kHz laersyband, 7 205 en 17 660 kHz AM en verskeie 
herleidings op BHF en UHF frekwensies regoor Suid-Afrika. `n oudio opname 
deur Dick, ZS6RO, is ook beskikbaar. `n Heruitsending vind op Maandae om 
18:30 plaaslike tyd op 4 685 kHz plaas. 


Ons ontvang graag jou sein rapporte, kommentaar en voorstelle, stuur 'n e-pos 
aan artoday@sarl.org.za.Sentechborg die uitsendings op die nie-amateur frek- 
wensies. 


Jy het geluister na `n nuus uitsending van die Suid-Afrikaanse Radio liga, saam 
gestel deur Dawie Conradie, ZR6GDHC, geredigeer deur Vivian Dold, ZS6VD, en 
ESE EO EE EE N 


Die Afrikaanse nuus span groet nou en wens jou “n mooi week toe. Totsiens 


/EX 


